वाहन चोर विक्रम की निशानदेही पर गाड़ियां अल्ट्रेशन का सामान बरामद
श्रीगंगानगर| अंतरराज्यीयवाहन चोर गिरोह विक्रम बिश्नोई मामले में पुलिस ने विक्रम की निशानदेही पर गाड़ियों की मरम्मत करने से लेकर अल्ट्रेशन करने तक का सामान बरामद किया है। इस मुकदमे में विक्रम बिश्नोई को कोर्ट में पेश किया गया। वहीं, मुकदमे में शामिल डेरा व्यास के सुखा गर्जर, नागौर निवासी शक्तिसिंह और चित्तौड़गढ़ जेल से रामदास उर्फ आरडी को गिरफ्तार करने के लिए दबिश दी जा रही है। पुलिस के अनुसार शक्तिसिंह की गिरफ्तारी के लिए पंजाब पुलिस ने भी कई बार दबिश दी थी। लेकिन वह घर से फरार हो गया था और पुलिस के हाथ नहीं आया था। वहीं,चित्तौड़गढ़ जेल से रामदास उर्फ आरडी को गार्ड उपलब्ध नहीं होने के कारण श्रीगंगानगर पुलिस को नहीं मिल पाया था। इस मामले में आगामी दो जनवरी तक आदेश करवाकर उसे लेने के लिए पुलिस फिर चित्तौड़गढ़ जाएगी।
गाड़ियोंके मालिक तक पहुंचने की कवायद
कोतवालीपुलिस के धर्मवीरसिंह के अनुसार विक्रम की निशानदेही पर मंगलवार को उसके बापूनगर स्थित मकान के नोहरे से ग्राइंडर मशीन, वेल्डिंग मशीन, कटर, अल्ट्रेशन कर गाड़ियों के चेसिस नंबर बदलने की पंचिंग मशीन और कई गाड़ियों की चेसिस प्लेटें बरामद की गई हैं। इनके आधार पर पुलिस गाड़ियों के मालिक तक पहुंचने का प्रयास कर रही है।
bho_Deva hin_Deva hin_Deva hin_Deva